_:ndde086ad217c4054bebf89e10e4669ddxb0
<http://schema.org/articleBody>
"Považská Bystrica 5. júna (TASR) - Hovorkyňa Jadrovej vyraďovacej spoločnosti (JAVYS) Miriam Žiaková ovládla Tipsport majstrovstvá Slovenska novinárov v stolnom tenise. Na jubilejnom 25. ročníku žurnalistického šampionátu v Považskej Bystrici získala zlaté medaily v dvojhre i štvorhre žien a v miešanej štvorhre.\r\n\r\nMedzi mužmi zaknihoval premiérový titul v dvojhre Oliver Buza (Spišský patriot), druhé zlato pridal v mužskej štvorhre.\r\n\r\nTri medailové umiestnenia získala prvýkrát v histórii podujatia Tlačová agentúra Slovenskej republiky. Daniela Grácová z TASR.TV vybojovala striebra v dvojhre i štvorhre žien a bronz v mixe.\r\n\r\nD. Grácová na MS Foto: Archív D. Grácovej\r\n\r\nZuzana Mihályová a Daniela Grácová na MS Foto: Archív D. Grácovej\r\n\r\nPodujatie v rámci svojho dotačného programu podporili Trenčiansky samosprávny kraj a mesto Považská Bystrica. Oficiálnym mediálnym partnerom je Tlačová agentúra Slovenskej republiky.\r\n\r\nMedailisti Tipsport majstrovstiev Slovenska novinárov v stolnom tenise 2022:\r\n\r\nDvojhra muži: \r\n1. Oliver Buza (Spišský patriot)\r\n2. Miroslav Antol (Denník Šport)\r\n3. Martin Šeďo a Matúš Čunderlík (obaja RTVS)\r\n\r\nDvojhra ženy: \r\n1. Miriam Žiaková (JAVYS)\r\n2. Daniela Grácová (TASR.TV)\r\n3. Zuzana Muthová a Zuzana Mihályová (obe voľné novinárky)\r\n\r\nŠtvorhra mužov: \r\n1. O. Buza, Roman Uhlík (RTVS)\r\n2. Viktor Zamborský (voľný novinár), Milan Jusko (Huste.tv)\r\n3. Martin Šeďo, Matúš Čunderlík a Ivica Toman, Ján Kuchta (všetci RTVS)\r\n\r\nŠtvorhra ženy: \r\n1. Žiaková, Mihályová\r\n2. Grácová, Tekeľová (voľná novinárka)\r\n3. Petra Gajdošová, Muthová (obe voľné novinárky)\r\n\r\nMiešaná štvorhra: \r\n1. Antol, Žiaková\r\n2. Andrej Dudáš (Týždenník Dukla), Mihályová\r\n3. Uhlík, Muthová a Anton Martaus (TV Považie), Grácová\r\n"
<https://www.teraz.sk/sport/stolny-tenis-m-ziakova-a-o-buza-v/638509-clanok.html?utm_source=teraz&utm_medium=organic&utm_campaign=click&utm_content=%253Bimg>